שאלה: אמונה, בינו לבינה: אני בכיתה ט. אני רוצה חברה, אחת שתקשיב לי,לא כמו כל החברים שלי עם הפוזות שלהם אחת שכיף לדבר איתה להיות איתה.דיברתי עם הרבה אנשים שניסו להסביר לי למה זה לא טוב חברה בגיל הזה-"זה מוציא אותך מריכוז-כל הזמן תחשוב עליה" גם ככה אני כבר לא מרוכז וכל הזמן חושב על בנות,"זה יפגע לך אח"כ בחיי המשפחה"-למה שזה יפגע? אם םני אתחתן עם אשתי האמיתית-אני לא אחשוב על החברה הקודמת שלי,ואם זו לא אשתי האמיתית-אדרבה! אני צריך להתגרש ממנה!.אם כבר גם ככה אני לא מתרכז בכלום בגלל שאני חושב על בנות-אז חברה יכולה רק להועיל לי! ולגבי ההגבלות שהתורה שמה עלינו-אני לא מבין למה יש בעיה לגעת ח(חוץ מבמקומות מסוימים)בגלל הרהורים-גם ככה יש לי!אגב אני קם כל יום בשעה 10-כשהר"מ שלי מעיר אותי אין לי כוח לכלום אני הולך הרבה לטיולים באיזור הישיבה ולא ממש לומד.אני לא קם לתפילה כי אני לא מבין למה לקום-ת כלס אף פעם לא שמתי לב שהתפילה שלי עזרה משהו,פעם הסתכלתי על התפילה של חברים שלי-כמעט כולם שיחקו אותה והסתכלו איך החברה האחרים מתפללים והאם הם כבר סיימו.מה הקטע של התםילה ככה?לעבוד בעיניים על הרבנים שלנו? למה החיים של התורה מוגבלים? למה אלילו בשעת ההיתר מסוםר על איזה רב בגמרא שהיה מוריד את מכנסיו רק עד החצי?זה מה שהתורה מצפה מאיתנו?למה להגביל אפילו כשמותר. הפניתי אליכם את השאלה אחרי שלא קיבלתי תשובות טובות מכל מי שפניתי אליו-הר"מ שלי והמדריך שלי.
תשובה: אני מעריך את הכנות שלך ואת הרצון שלך לברר את הדברים. ראשית בנושאים אלו צריך טהרה פנימית גדולה שזה יהיו שאלות שבאמת אתה רוצה לקבל עליהם תשובה ולא יהיו שאלות שאתה אומר לעצמך, שאלתי ולא נתנו לי תשובה אז אני עושה מה שבא לי. ודאי שקשה להיות ירא שמים והולך לאור התורה. ודאי שהטבע הראשוני החושני שיש בנו אומר לנו "יאלה עזוב את כל הסיפורים של הרבנים, תן לי לחיות בכיף וזהו. אז בשביל שאני אוכל לענות למצפון שלי אני אשאל את הרב שלי ואת המדריך שלי ואפילו אני אשאל באינטרנט". אבל מראש בעצם יש בך בפנים איזה מחסום שאומר לך שלא יצליחו לשכנע אותך. לכן אני חושב שאם באמת אתה רציני, לא מספיק שתקרא את מה שאכתוב לך וזהו. אם אתה רציני, אז תדבר שעות על מה שמציק לך עד שיצא עשן לבן. תעשה את זה עם מי שאתה חושב שבאמת יש לו סבלנות ויכול להיות איתך. זה קצת קשה לעשות את זה עם הר"מ שלך שיש לו "איטרסים" שהוא יצליח בתפקיד שלו, שכל החברה שבכיתתו יהיו דתיים. כדאי שתמצא מישהו שבאמת יכול להיות לך למקור לברור ודיון. אולי זה יכול להיות מדריך בתנועת נוער או אולי רב בקהילה וכד'. בכל אופן, שלא תאמר שאני מתחמק אני אענה בקיצור. אתה בעצם שואל למה לא לזרום עם הכוחות שאנו מרגישים בגוף, עם החושים שלנו, עם מה שנמצא בתוכנו. למה לקרוא לכוחות האלו יצר הרע וכד'. מה הקטע בכל ההגבלות של התורה. אתה צודק בשאלה. האתגר והשאלה שאנו מדברים עליה היא האם אנו רוצים ללכת בדרך הקדושה או בדרך הטבעית הזורמת שזו הדרך שהעולם המערבי מציע לנו. האם אדם הוא כמו בהמה, רק קצת יותר משוכלל וקצת יותר מוסרי, או שאדם הוא יצור עם יכולת לנגוע במקום הרבה יותר גבוה, הרבה יותר עמוק, הרבה יותר שייך לדבר ניצחי ולא רק לכאן ולעכשיו. הרעיון של הקדושה היא האמירה שאנו מאמינים שאדם יכול להיות מחובר ולחוות קשר לחיים הרבה יותר נצחיים, משמעותיים ועמוקים מאשר חיים שמבוססים רק על ההרגשה הטבעית הראשונית שאנו מרגישים. למרות שאנו מאמינים ברעיון הקדושה, אנו לא נוצרים שחושבים שהטבע שבנו הוא קשור במהותו ליצר הרע. יש בנו זרימה טבעית לדברים רבים שלפעמים כשעושים אותם נקרא להם יצר הרע. דיברת על שני נושאים. נושא ראשון זה על היצר המיני, ודבר שני דיברת על התפלה. שני הדברים האלו הם דברים חזקים שבאמת אנו יכולים במבט של קדושה להשתמש בהם בצורה עמוקה, בצורה שהתעסקות בדברים האלו תחייה אותנו לא רק בצורה בהמית ורגעית אלא משהו יותר פנימי. ויש אפשרות להוציא מתוכם את הזוהר והיופי שיש בהם. את התפלה אפשר בקלות ל"ייבש". את הכוח המיני קצת יותר קשה ל"ייבש". אבל גם את הזוהר שלנו ניתן לעמעם אם לא נטפל בו טוב. בשביל להגיע לעומק צריך המון השקעה ומאמץ. זה לא פשוט. הזרימה הראשונית שלנו אומרת לנו אין לנו כוח להשקיע. בוא נאכל עכשיו את מה שיש לנו. אבל זה דומה לנושאים אחרים בחיים. מי שאין לו כוח להשקיע הוא יכול להנות קצת מהחיים. הוא יכול ללכת לעבוד בעבודה שחורה בלי שצריך ללמוד לפניה שנים רבות. הוא יקבל כסף. אבל כל החיים הוא ישאר עם עבודה שאינה מנצלת את הכשרונות שהיה יכול לפתח. לעומת זאת אם אדם מוכן להשקיע, אדם ילמד מקצוע. אדם ילמד מיומנות שלאחר מכן בחיים הוא ידע להשתמש בכשרונות שטמונים בו בצורה טובה יותר. זה כיוון הדברים. אני יודע שאני צריך המון לפרט את העיקרון שאני התחלתי לכתוב לך. אולם אין לי כוח לכתוב זאת. בשביל להסביר זאת צריך לכתוב חוברת ואולי ספר. כך שאם אתה מעוניים לדבר איתי אתה יכול בטל' 0526071482. נקבע פגישה ונדבר.